III Səlimin taxta çıxması
Avropanın qabaqcıl ölkələrində daimi fəaliyyətə başlayan Osmanlı səfirlikləri orada baş verən prosesləri yaxından izləyir və sultan sarayına məlumatlar göndərirdilər.
III Səlim Osmanlının son dövrlərdə Rusiya ilə apardığı müharibələrdə məğlub olmasının əsas səbəbini ordunun yeni dövrün döyüş üsullarının tələblərinə cavab verməməsində görürdü. Sultanın verdiyi fərmanla hərbi vəzifəsini layiqincə yerinə yetirməyən hərbçilərə verilmiş timar və ziyamətlər geri alındı. Yeniçərilərə 3 aydan bir əlavə maaşlar verilməsi qadağan edildi. Avropa nümunəsində silahlanmış və təlim görən yeni hərbi hissələr yaradıldı.
Bu hissələrdə xidmət edən hərbçilərin maaşlarının ödənilməsi üçün xüsusi xəzinədarlıq təsis olundu. Yeni qumbaraçı məktəbi açıldı. Bu məktəbin nəzdində istehkamlar qurulması ilə məşğul olan hərbçilərin hazırlanılması nəzərdə tutulurdu. Orduda hərbi təlimlər keçirilməsinin sayları artırıldı.
Sultan III Səlimin yeni tipli ordunun önündən keçməsi