Mancur sülaləsi. Mancurlar hakimiyyətə gəldikdən sonra ənənəvi Çin idarəçiliyinə toxunmadılar. Dövlətin başında mancurların Mancur sülaləsindən olan boqdıxanlar* dururdu. Onlar qeyri-məhdud hakimiyyətə malik idilər.
Boqdıxan Min və Mancur sülaləsindən olan Çin imperatorlarının daşıdığı tituldur. Monqol dilində boqd-kaan "müqəddəs hökmdar" deməkdir.
İmperator "səma oğlu" hesab olunurdu. Günəşə bənzərliyini sübut etmək üçün o, başdan-ayağa sarı geyimə bürünürdü. Ondan başqa heç kəsin öz paltarını sarı sapla tikməyə ixtiyarı yox idi. Mancurlar çinlilərdən itaətkarlıq tələb edirdilər, itaətkarlığın simvolu Çin kişilərini ölüm qorxusu altında saxlayan hörük idi. Mancur sülaləsinin əsas hərbi dayağı "səkkiz bayraqlı qoşun" idi ki, burada da mancurlarla yanaşı, hakim sülaləyə sədaqətini sübut etmiş çinlilər də qulluq edirdilər.
Sizcə, nə üçün mancurlar Çinin əvvəlki idarəçiliyinə toxunmadılar?
Min və Mancur imperatorlarının məqbərəsi
İctimai-iqtisadi münasibətlər. Çində möhkəmlənən mancurlar tezliklə qonşu ərazilərin işğalına başladılar. XVIII yüzilliyin ortalarına kimi Cunqariya, Qaşqar, Şərqi Tibet ələ keçirildi. Koreya Çinin vassallığını qəbul etdi. Ruslar Amur ətrafına
Mancur imperato-
runun geyimi
sıxışdırıldı. Bu işğalçılıq müharibələri nəticəsində XVIII yüzillikdə Çinin ərazisi iki dəfəyə yaxın böyüdü.
Mancurlar torpağı əkib-becərmək və vergi yığımını nizama salmaq üçün aqrar islahatlar apardılar. Mancur döyüşçülərinə xəzinə torpaqlarından torpaq paylanılmasına başlanıldı. Bu torpaqları satmaq olmazdı.
Kənd icmasında nizam-intizama, əkinçiliyin inkişafına diqqət gücləndirildi. Kəndlilər tərəfindən becərilən sahibsiz torpaqlar onların irsi istifadəsinə keçirdi. Belə torpağı becərənlərdən üç il vergi alınmırdı. Əvvəlki sülalənin vaxtında qoyulmuş bəzi ağır vergi rüsumları ləğv edildi. Bütün bunların nəticəsində mancur hakimiyyətinin ilk iki yüzilliyi ərzində Çində aramsız inkişaf baş verdi. Əhalinin sayı sürətlə artdı.
XVIII yüzillikdə Çinin iri şəhərlərində ipək toxuculuğu sənayesi inkişaf etmişdi. Bu sahədə yüz minlərlə adam çalışırdı. Çini qablar istehsal edən dövlət manufakturaları fəaliyyət göstərirdi. Həmçinin çay istehsalı, duz çıxarma, gön dəri emalı, tikinti işləri, mədən sənayesi inkişaf edirdi.