### Avropa və Amerika XVII-XVIII yüzilliklərdə

1. 8 İngiltərə ................................................................................ 78
2. 9 Şimali Amerika ................................................................... 92
3. 10 Fransa .................................................................................. 102
4. 11 Rusiya .................................................................................. 118
5. 12 Mədəniyyət ....................................................................... 128

### Şərti işarələr

## Əziz məktəblilər!

Siz 7-ci siniflər üçün Ümumi tarix dərsliyində feodal münasibətlərinin meydana gəlməsi, erkən feodal dövlətlərinin yaranması, Şərqdə və Avropada siyasi pərakəndəliyin xüsusiyyətləri, mərkəzləşdirilmiş dövlətlərin yaradılması, Böyük coğrafi kəşflər, müstəmləkə işğallarının başlanması və dünya mədəniyyətinin inkişafına təsir göstərən mühüm hadisələr barədə biliklər əldə etmişsiniz. 8-ci sinif dərsliyində XVII-XVIII yüzilliklərdə Dünya tarixində baş verən əsas tarixi faktlar və proseslər öz əksini tapmışdır. Yeni ictimai-iqtisadi münasibətlərin bərqərar olması müstəmləkələr uğrunda aparılan kəskin mübarizə şəraitində baş verir. Burjuaziyanın öz hüquqları uğrunda mübarizəsi, kapitalist münasibətlərinin inkişafı inqilabların baş verməsi ilə nəticələnir. Monarxların mütləq hakimiyyətinin devrilməsi demokratik dəyərlərin möhkəmlənməsinə təkan verir. Hakimiyyət bölgüsünün baş verməsi və xalqın onun əsas mənbəyi olması ideyasının formalaşması vətəndaş cəmiyyətinin qurulması və hüquqi dövlətin yaradılması yolunda mühüm addım olur. Siyasi, iqtisadi və mədəni sahədə baş verən yeniliklərdən faydalanan Avropa dövlətləri Şərq ölkələrinə nisbətən daha böyük nailiyyətlərə imza atırlar. Ümid edirik ki, 8-ci sinif Ümumi tarix kursunda öyrəndikləriniz bilik və bacarıqlarınızın zənginləşməsinə kömək edəcəkdir.
Bu şərəfli yolda sizə uğurlar arzulayırıq!