Avstriya və İngiltərə isə müqavilə imzalamamış, müharibəni davam etdirmişdilər. Ancaq müqavimət göstərə bilməyən Avstriya tezliklə Şimali İtaliyada Napoleon tərəfindən ağır məğlubiyyətə uğradıldı. Bundan sonra onlar arasında müqavilə imzalandı. Müqavilə nəticəsində hər iki dövlət Balkanlara daxil olmuş oldu. Bu, Avropanın iki güclü dövlətini Osmanlı imperiyası ilə birbaşa sərhəddə mübarizəyə sövq etdi.
Fransa İngiltərənin Hindistanla əlaqələrində mühüm yer tutan Misiri ələ keçirib onu sülh müqaviləsi imzalamağa məcbur etmək istəyirdi. Buna görə də fransız donanması 1798-ci ildə Napoleonun başçılığı ilə Misirə hücum etdi. Fransanın Misiri ələ keçirməsi Osmanlı, İngiltərə və Rusiyanın yenidən ona qarşı birləşməsinə səbəb oldu.
Fransa hansı yolla İngiltərəni sülhə məcbur etmək istəyirdi?
Napoleon 1799-cu ildə müharibədə məğlub olub Fransaya döndü. Fransanın Misirdə müharibə aparmasından istifadə edən Avstriya Rusiyanın yardımı ilə Şimali İtaliyanı geri qaytardı.
Napoleon 1799-cu ildə ölkədə hakimiyyəti ələ keçirdikdən sonra Fransaya qarşı birləşən ölkələrə yeni müharibəyə başladı, ilk olaraq Avstriya sıradan çıxarıldı. Rusiyanın da mənafeyi müttəfiqləri ilə üst-üstə düşmədiyindən Fransa ilə yaxınlaşmağa başladı.
Napoleon
Bonapart