ideyalarının yayılması ölkənin iqtisadi inkişafının sürətlənməsi ilə eyni dövrə təsadüf etmişdi.
İngiltərə maarifçiliyinin səciyyəvi cəhətlərini müəyyən edin.
Sənaye çevrilişi. XVIII yüzilliyin ikinci yarısında İngiltərədə kapitalist münasibətlərinin inkişafı sürətləndi. Sənaye məhsullarının əksəriyyəti manufakturalarda istehsal edilirdi. Lakin ölkədə sənaye məhsuluna tələbat artmışdı.
Sənaye çevrilişi əl əməyinə əsaslanan manufakturadan iri maşınlı sənaye istehsalına keçidlə ifadə olunan texniki-iqtisadi və sosial-siyasi dəyişikliklər sistemidir.
Başqa ölkələrdə İngiltərə məhsullarına tələbat böyük idi. Manufakturalarda isə məhsul istehsalı əl əməyinə əsaslandığı üçün həmin tələbatı ödəmirdi. Sənaye öz inkişafında yeni mərhələyə keçməli idi.
Buxar maşını
Sənaye çevrilişi dövrünə aid dəzgah