I.V.Höte
Rusiyada feodal-təhkimçilik sistemi və mütləqiyyət əleyhinə yönəlmiş inqilabi ideologiyanın ən görkəmli nümayəndəsi A.N.Radişşev idi. Onun "Peterburqdan Moskvaya səyahət" əsəri böyük şöhrət qazanmışdı. Radişşev Rusiyada mütləqiyyətin devrilməsini və respublika qurulmasını təklif edirdi. Onun əsəri təhkimçiliyə və mütləqiyyətə qarşı mübarizəyə ilk inqilabi çağırış İdi.
Sizcə, Radişşevin mütləqiyyətə qarşı belə çıxış etməsinin səbəbi nə idi?
Memarlıq və incəsənət. Kapitalizmin bərqərar olması dövründə elm və texnikanın müvəffəqiyyətləri böyük bina, körpülər və başqa tikintiləri əvvəlkindən sürətlə inşa etməyə imkan verirdi. XVII—XVIII yüzilliklərin memarlıq üslubu tarixdə barokko adı ilə məşhurdur. Romadakı Müqəddəs Pyotr kilsəsi barokko üslubunda inşa edilmiş memarlıq əsərlərinin
A.N.Radişşev
ən yaxşı nümunəsidir. Fransada İnşa olunmuş Versal sarayı öz əzəməti ilə görənləri heyran edirdi. Versalın ən məşhur salonu Güzgülü salondur.
Müqəddəs Pyotr kilsəsi