Yaranmış vəziyyət Rusiyanın Osmanlı dövlətinə qarşı fəaliyyətini genişləndirsə də, uğursuz oldu. Krımı ələ keçirmək üçün edilən yürüşlər də heç bir nəticə vermədi.
Rusiya XVIII yüzilliyin birinci yarısında. XVII yüzilliyin sonlarında Rusiya Avropa ölkələri ilə müqayisədə xeyli geri qalırdı. Bu da Rusiyada islahatların keçirilməsi zərurəti yaratmışdı. I Pyotr (1682—1725) ilk vaxtlar hərbi məsələlərə çox fikir verirdi. O, ilk növbədə, Qara dəniz sahillərini ələ keçirmək, gələcəkdə də İstanbulu, Bosfor və Dardanel boğazlarını tutaraq Aralıq dənizinə çıxmağa can atırdı.
I Pyotr
XVII yüzilliyin sonlarında cənuba yürüş zamanı Azov qalası ələ keçirildi. Azov qalasının ələ keçirilməsi ilə müharibə başa çatmadı. Osmanlıların güclü hərbi donanması yenə də Qara dənizdə təkbaşına hökmranlıq edirdi. I Pyotr gələcəkdə Osmanlı ilə müharibəni davam etdirmək üçün müttəfiqlər axtarmağa başladı. Bu məqsədlə Qərbi Avropaya "Böyük elçilik" göndərdi. Pyotr özü də başqa adla nümayəndəliyin
tərkibində Avropaya gedərək gəmiqayırma, artilleriya işini, Avropa qaydaqanunlarını öyrənirdi.
XVII yüzilliyin 80-90-cı illərində Rusiyanın Osmanlı dövlətinə qarşı apardığı mübarizənin nəticələrini müəyyən edin.
I Pyotr Avropa dövlətlərinin Osmanlıya qarşı ittifaqını təmin edə bilməsə də, Reç Pospolita, Saksoniya və Danimarka ilə İsveçə qarşı ittifaq yaratdı. Bu, Şimal ittifaqı idi.
Şimal ittifaqının yaradılması ilə Rusiya Baltik dənizinin sahillərini ələ keçirmək uğrunda mübarizəyə başladı. Şimal ittifaqı İlə İsveç arasında 1700-cü İldə Şimal müharibəsi adlanan müharibə başladı. Müharibənin ilk vaxtları müttəfiqlər üçün uğursuz oldu. I Pyotr Rusiyanın geriliyini aradan qaldırmaq üçün dərhal islahatlara başladı. Aparılan islahatlar növbəti əməliyyatlarda öz bəhrəsini verməyə başladı.
1709-cu İldə baş verən Poltava döyüşündə rus ordusu qalib gəldi. İsveç kralı XII Çarlz qaçaraq Osmanlı torpaqlarında gizləndi. Poltava döyüşü Şimal müharibəsinin gedişində əsaslı dönüş yaratdı.
XII Çarlz