Belə çətin bir dövrdə ayrı-ayrı qızılbaş tayfa əyanları və hərbi başçılar II Təhmasibin ətrafında birləşməyə başladılar. Bu hərbi başçılardan biri Əfşar tayfasından olan Nadir xan idi. Qızılbaşların müqəddəs şəhəri sayılan Məşhədin, sonra isə İsfahanın əfqanlardan geri alınması Nadir xanın şöhrətinin artmasına səbəb oldu.
Nadir xan əfqanlarla döyüşdə
Şah II Təhmasib
Bundan narahat olan II Təhmasib Nadir xanla məsləhətləşmədən Irəvandakı Osmanlı ordusuna qarşı hərbi əməliyyatlara başladı. Uğursuzluqla üzləşən Şah II Təhmasib Nadir xan tərəfindən hakimiyyətdən uzaqlaşdırıldı. Taxta onun azyaşlı oğlu Abbas çıxarılsa da, gerçək hakimiyyət Nadir xanın əlində idi. Nadir xan Əfşar Rusiya İlə bağlanan müqavilələrə əsasən rus qoşunlarını Xəzərsahili Azərbaycan torpaqlarından çıxartdı.
Nadir xanın Azərbaycan torpaqlarını işğaldan azad etməsi nə ilə nəticələndi?
Daha sonra Azərbaycandan cənubdakı Kərkük, Qərbi Azərbaycandakı Üçmüəzzin* və Muradtəpə döyüşlərində Osmanlı ordularını məğlub edən Nadir xan onların da Azərbaycan ərazilərindən tamamilə çıxarılmasına nail oldu.
Müəzzin məscidlərdə azan, namazlarda salam və təsbeh dualarını səsləndirən şəxsdir.
Muradtəpə döyüşü
Kərkük döyüşü