torpaqların toxunulmazlığı təmin ediləcəkdir. Lakin kral verdiyi vədlərə əməl etmədi. 1685-ci ildə II Çarlz öldü və onun yerinə II Ceyms Stüart kral oldu. O, ölkədə katolik-mütləqiyyət rejimi yaratmaq istəyirdi. Lakin İngiltərədə daha mütləqiyyətin və katolikliyin sosial bazası yox idi.
Burjuaziyanın və yeni zadəganların mövqelərinin möhkəmlənməsi parlamentin siyasi müstəqilliyinin artmasını təmin etdi. Parlament
II Çarlz
II Ceyms
kralın mütləqiyyəti bərpa etmək cəhdləri ilə barışmaq fikrində deyildi. Katoliklik həm ingilislərə yad idi, həm də İngiltərənin əsas rəqibləri olan İspaniya və Fransada hakim idi. Torpaq sahibləri ehtiyat edirdilər ki, katolikliyin bərpası nəticəsində kilsə onların torpaqlarını geri istəyəcək. Əhalini isə dini təqiblərin bərpası ehtimalı narahat edirdi.
II Ceymsin katolikləri anqlikan kilsəsində yüksək vəzifələrə təyin etməsi yepiskopların bir qisminin müxalifətin tərəfinə keçməsinə səbəb oldu. Bu addımı onu təcrid olunmuş vəziyyətə saldı.
Yepiskop provaslav, katolik və anqlikan kilsələrində ali dini rütbəli ruhanidir.
"Şanlı inqilab". Əsas siyasi qüvvələr dövlət çevrilişi həyata keçirmək qərarına gəldi. Onlar yeni vətəndaş müharibəsinin qarşısını almaq üçün hollandiyalı Oranlı Vilhelmdən ordu ilə Londona gəlib hökuməti dəyişməyi və protestantlığı qorumağı xahiş etdilər. II Ceymsin kürəkəni olan Oranlı Vilhelm protestant və Fransanın düşməni idi. O, parlamentin sərbəst fəaliyyətini təmin etməyi vəd etmişdi. Hakimiyyət dəyişikliyinin dinc yolla həyata keçməsi İngiltərə tarixində "Şanlı inqilab" adlanır.
Oranlı Vilhelm