Napoleonun Osmanlı ordusu tərəfindən məğlub edilməsini əks etdirən ingilis karikaturu
Hərbi Mühəndislik məktəbinin fəaliyyəti daha da gücləndirildi və donanmanın dəniz döyüşlərindəki yeni texniki tələblərə uyğun qurulmasına başlanıldı. Ordu quruculuğundakı yeniliklər Misirə soxulmaq istəyən Napoleonun Əhməd paşanın başçılıq etdiyi Osmanlı ordusu tərəfindən geri oturdulmasında mühüm rol oynamışdı. Sonradan bu məğlubiyyətlə bağlı Napoleon demişdi: "Tale məni bir qocanın (Əhməd paşa nəzərdə tutulur- red.) əlində oyuncağa çevirdi".
Avropa üsulu ilə qurulmuş yeni orduya daha çox üstünlük verilməsi, bunun üçün xüsusi xəzinədarlıq təsis edilməsi yeniçəriləri narahat etməyə başladı. Bir tərəfdən yeniçərilər, digər tərəfdən mühafizəkar din xadimləri və saray əyanları xalqın yeni ordu üçün yaradılan xəzinəyə toplanan vergidən narazı olmasından istifadə edərək üsyan qaldırdılar.
III Səlimin yeniçərilərin bir qoşun növü kimi ləğv edilməsində və üsyanı yatırtmaqda qətiyyətsizlik göstərməsi onun hakimiyyətdən uzaqlaşdırılması ilə nəticələndi.
Yeniçərilərin III Səlimin sarayına hücumu
Sizcə, nə üçün III Səlimin islahatları uğursuzluqla nəticələndi?