Öz yüksəliş dövrünü yaşayan Avropa musiqisi dünyaya İ.Bax, V.Motsart kimi görkəmli bəstəkarlar bəxş etmişdir. Motsartın operaları bu gün də bir çox ölkələrin səhnələrində tamaşaya qoyulur.
V.Motsart
İ.Bax
Dövrün ideyaları rəssamlıq əsərlərində də öz əksini tapırdı. Fransız rəssamı Jak Lui Davidin rəsmləri, əsasən, inqilab mövzularına həsr olunmuşdu.
J.L.David
Mədəniyyətin mühüm sahələrindən biri olan teatr sənəti də inkişaf edirdi. 1702-ci ildə Moskva teatrı fəaliyyətə başladı. Teatrın açılması mədəniyyətin inkişafına böyük təkan verdi.
Meksikada teatr sənətinin əsasını qədim hindu dini mərasimləri təşkil edirdi. İlk kütləvi teatr tamaşası Mexikoda göstərilmiş, sonra başqa şəhərlərdə də teatrlar meydana gəlmişdi.
1751-ci ildə Şimali Amerikada da teatr yaradıldı və bu, milli dramaturgiyanın formalaşmasına böyük təsir göstərdi.
Mədəniyyətin inkişafında teatrın rolu nədən ibarətdir?