Hindular
Gəlmələrin hinduların torpaqlarını zəbt etməsi və materikin içərilərinə doğru irəliləməsi onların arasında münaqişəyə səbəb olurdu. İngilis müstəmləkəçiləri yerli əhali ilə amansız rəftar edirdi.
Müxtəlif qəbilələrdən ibarət hinduların arasında birliyin olmamasından məharətlə istifadə edən müstəmləkəçilər bəzən qəbilələri bir-birinə qarşı qoyub onların güclərini zəiflədirdilər. Odlu silahın nə olduğunu bilməyən hindular döyüşlərdə məğlub olurdular.
Nəticədə hinduların böyük bir hissəsi məhv edildi, yerdə qalanı isə qərbə doğru sıxışdırıldı.
Cəsur və döyüşkən hinduların müstəmləkəçilərə məğlub olmasının nəticələri nə oldu?
İngilislərlə yanaşı, koloniyalarda holland, alman, fransız, ispan və portuqallar da məskunlaşırdı.
Avropada baş verən müharibələrdən, zülm və yoxsulluqdan xilas olmaq istəyən minlərlə insan Amerikaya axışırdı. Buna görə də əhalinin sayı sürətlə artırdı.
Mühacir gətirən gəmi
Koloniyalarda əhalinin sayının artması nə ilə bağlı idi?