QAFQAZ
Şah I Abbas, rus işğalı, Sultan Mahmud,
Nadir şah, Georgiyevsk müqaviləsi,
Şeyx Mənsur, Ağa Məhəmməd
şah Qacar
XVI l-XVI II yüzilliklərdə Qafqaz uğrunda
Səfəvilər, Osmanlı və Rusiya
arasında rəqabət xeyli gücləndi.
Hər iki türk dövlətinin iqtisadi
cəhətdən zəifləməsindən istifadə
edərək Qafqaza yiyələnmək
istəyən Rusiyanın cəhdləri uğursuz
oldu.
Şah I Abbas
Səfəvilərin irsi torpaqlarını azad etməsi. XVI yüzilliyin sonlarında Osmanlı ilə Səfəvilər arasında imzalanmış İstanbul müqaviləsinə əsasən Cənubi Qafqaz Osmanlının hakimiyyəti altına keçmişdi. Bu işğalla barışmayan Borçalı- Pəmbək və Qazax əhalisi Cənubi Qafqazda özlərinin müstəqil xanlıqlarını yaratdı.
XVII yüzilliyin əvvəllərində Cənubi Qafqazdakı torpaqlarını geri qaytarmaq istəyən Səfəvilərlə Osmanlı arasında müharibə başladı. Mənbənin yazdığı kimi, "Şah I Abbasın qeyrət və şərəfi qızılbaşların neçə illik gorxanası olan irsi Azərbaycan və Şirvan məmləkətlərinin işğal altında qalmasına" imkan vermədi.
Verilən məlumat və şəkil əsasında Şah I Abbası dövr baxımından qiymətləndirin.
Azərbaycan cənub torpaqlarını osmanlılardan azad edən Qızılbaş ordusu hərbi əməliyyatları Araz çayından şimala keçirdi.