Əfşar dövləti. Səfəvilərin keçmiş sərhədlərini bərpa edən Nadir xan 1736-cı ildə Kür və Araz çaylarının qovuşduqları Suqovuşan adlı yerdə qurultay çağırdı. 2 min nəfərə yaxın nümayəndənin iştirak etdiyi bu məclisdə Nadir səs çoxluğu ilə şah seçildi.
Nadir Səfəvilər dövlətinin şərq sərhədlərini özbəklərdən qorumaq üçün I Abbas tərəfindən Urmiya gölünün cənubundan Xorasana köçürülmüş Əfşar tayfasından idi. O, ömrü boyu türk kimliyini qoruyub saxlamış və türkman olmasından qürur duymuşdur. 1734-cü ildə Osmanlı vəziri Həkimzadəyə türkcə yazdığı məktubunda osmanlılarla türkmanların eyni kökdən olduqlarını, Səfəvi torpaqlarının alicənab Türkman xalqının irsi mülkü olmasını (məhrusi-yi il-i cəlil-i türkman) yazmışdı.
Nadir şah
Nadir şahın hakimiyyəti dövründə (1736-1747) mərkəzi hakimiyyətin gücləndirilməsi ilə yanaşı,
türk-müsəlman dövlətləri arasındakı məzhəb ayrılığını aradan qaldırmaq üçün müxtəlif tədbirlər görüldü. O, səfəvilər dövründəki 12 imamın şərəfinə 12 dilimli çalma yerinə, ilk 4 xəlifənin rəmzi olan 4 künclü papaq qoyulmasına nail oldu.
Müxtəlif qoşun növləri hesabına güclü ordu yaradan Nadir şah şərqə doğru yürüşə başladı.
Qəndəhar döyüşü
Onun əsas məqsədi Qızılbaşların şərq hüdudunda yerləşən Qəndəhar şəhərini əfqanlardan geri almaq idi. 1738-cİ İldə Qəndəhar şəhəri Əfşar dövlətinin tərkibinə qatıldı.
Əfşar imperatorluğunun bayrağı