Nadir şah yürüşdə
Mərkəzi hakimiyyətin güclənməsi təsərrüfat həyatının canlanmasına gətirib çıxardı. Xorasana yürüşlər təşkil edən Buxara hökmdarı Xivə xanını məğlub edərək Mərv şəhərini ələ keçirdi.
XVIII yüzilliyin 50—70-ci illərində Xivə xanlığında baş verən daxili çəkişmələr dövləti xeyli zəiflətdi.
Kokand xanlığı. XVIII yüzilliyin əvvəllərində Fərqanədə Şahruh bəyin başçılığı altında müstəqil Kokand xanlığı yarandı. XVIII yüzilliyin 40-cı illərində cunqarların hücumları və Şahruh bəyin varisləri arasındakı hakimiyyət uğrunda mübarizə Kokand xanlığının zəifləməsinə səbəb oldu.
Xeyli itkilər hesabına da olsa, cunqarların hücumlarının uğurla dəf edilməsi nəticəsində Kokand xanlığının nüfuzu xeyli artdı. XVIII yüzilliyin II yarısında Daşkənd vilayətinin xeyli hissəsi dövlətin tərkibinə qatıldı. Kokand xanlığında əhalinin rifahının yaxşı olması qonşu xanlıqların ərazilərində və Şərqi Türküstanda yaşayan türklərin bu dövlətin ərazisinə köçməsinə səbəb oldu. Burada ticarət
üçün hər cür şərait yaradıldığından bazarlarda ucuzluq idi.
XVIII yüzilliyin sonlarında Kokand xanlığı ilə Buxara əmirliyi arasında başlayan hərbi əməliyyatlar hər iki dövlətin iqtisadiyyatına ağır zərbə vurdu.
Çar Rusiyasının XVI—XVIII yüzilliklərdə Volqaboyu, Ural, Sibir və Mərkəzi Asiyanın türk xalqlarına qarşı yürütdüyü siyasətin səbəb və nəticələrini aşağıdakı cədvəl şəklində təqdim edin.

ÇAR RUSİYASININ TÜRK XALQLARINA QARŞI SİYASƏTİ
| Ural türkləri | Sibir türkləri | Mərkəzi Asiyanın türk xalq- ları
Səbəb |  |  |
Nəticələr |  |  |