açıldı. Peterburq Dəniz Akademiyası yaradıldı. 1755-ci ildə Moskva Universitetinin əsası qoyuldu.
Şimali Amerikada məktəb təhsili Avropa təhsil sisteminin təsiri altında inkişaf edirdi. Burada ilk ibtidai təhsil müəssisələri puritan icmalarında yaranmağa başladı. Belə məktəblərin fəaliyyətini tənzimləmək üçün 1647-ci ildə Massaçusets ştatında ibtidai məktəb sisteminin əsasını qoyan ilk qanun qəbul edilmişdir. Ona qədər ilk şəhər məktəbi Bostonda açılmışdı. XVIII yüzilliyin 70-ci illərində Şimali Amerikanın koloniyalarında yeni tipli ümumtəhsil məktəbləri yaradıldı və bunlar akademiya adlanırdı.
Milli maarif sistemi istiqlaliyyət uğrundakı müharibədən sonra təşəkkül tapmışdır. 1779-cu ildə T.Cefferson tərəfindən hazırlanan və məktəbə pulsuz, ümumicbari status verən təhsil layihəsi dərc olundu. Onun təşəbbüsü İlə üçpilləli ümumtəhsil məktəb modeli hazırlandı. Bu modeli o dövrdə Amerika məktəblərində kök salmış Avropa təhsil sistemindən uzaqlaşmaq istiqamətində ilk cəhd hesab etmək olardı.
Ölkədə yeganə ali məktəb Harvard Universiteti idi.
Moskva Universitetinin qədim binası