I Pyotr Dərbənd
qapıları önündə
Bu döyüşçülərə Qumuq şamxalı başçılıq edirdi. Çoxsaylı ordu və güclü artilleriyadan istifadə edən rus qoşunları dinc əhaliyə divan tutaraq bir çox yaşayış məskənlərini yandırdılar. Böyük itkilər hesabına da olsa, rus ordusu Dərbəndi tuta bildi.
Güclü tufan rus ordusunun ərzaq dolu gəmilərini batırdığından I Pyotr Dərbənddə hərbi qarnizon saxlayaraq Həştərxana qayıtdı
Xəzərin qərb sahillərinin çar Rusiyası tərəfindən işğalı Osmanlı sarayında narazılıqla qarşılandı. Fransanın vasitəçiliyi ilə Rusiya ilə Osmanlı arasında sülh müqaviləsi imzalandı. Xəzərin qərb və cənub sahilləri boyu əraziləri əlində saxlaya bilən Rusiya Səfəvilərin Qafqazdakı digər ərazilərinin Osmanlının nüfuz dairəsinə daxil olmasını qəbul etdi.
Nə üçün Qafqazla bağlı Rusiya və Osmanlı dövlətləri arasındakı razılaşma ədalətli deyildi?
Səfəvilərə xəyanət etdiyinə görə Osmanlı tərəfindən yaxşı qarşılanmayan keçmiş Tiflis valisi VI Vaxtanq Rusiyaya qaçdı.
Peterburqda onu çox soyuq qarşıladılar. I Pyotr VI Vaxtanqı qəbul etmək belə istəmədi.
Gürcü tarixçisinin yazdığı kimi, "Rus imperatorunun şərq xristianlarına vəd etdiyi himayəçilik gürcülər üçün yaxşı nəticələnmədi. Öz maraqları naminə gürcüləri müharibəyə cəlb edən I Pyotr onları taleyin hökmünə buraxıb aldatdığı bədbəxt VI Vaxtanqa yanında sığınacaq belə vermədi".