N.M.Karamzin
B.Franklin
xadim B.Franklin elektrik sahəsinə aid bir çox tədqiqatların müəllifi idi. O, Fİladelfiyada elm həvəskarlarının klubunu yaratmışdı.
Müxtəlif elm sahələrinin inkişafında rolu olan alimlərin adlarını cədvələ yazın.

Tarix |
Fizika |
Kimya |
Riyaziyyat |
Tibb |

Ədəbiyyat. XVII—XVIII yüzilliklərdə kapitalist münasibətlərinin təsiri altında Hollandiya və İngiltərədə, sonra isə başqa ölkələrdə də bədii ədəbiyyatda burjuaziya ideyaları yayılmağa başladı. Bir çox qabaqcıl yazıçılar mütləq monarxların özbaşınalığını cəsarətlə ifşa edirdilər. Onlar saray əyanlarını, kilsəni tənqid edir, cəmiyyətin inkişafına mane olan buxovlardan onun azad olmasına çalışırdılar. Belə qabaqcıl ziyalılardan biri məşhur ingilis yazıçısı Daniel Defo olmuşdur. Yazdığı "Robinzon Kruzo" romanı ona misilsiz şöhrət qazandırmışdı.
Böyük ingilis satiriki Conatan Svift "Qulliverİn səyahətləri" romanında cəmiyyətdə hökm sürən lovğalıq, özbaşınalıq, acgözlük, hər şeydən şübhələnmək və ədalətsizlik kimi xüsusiyyətləri tənqid atəşinə tuturdu.
Ədəbiyyat sahəsində baş verən yeniliklər nə İlə bağlı idi?
Böyük fransız dramaturqu Jan Batist Molyer komediyalarında zadəganların avaraçılığını, silki imtiyazlarını və xurafatı məzəli tərzdə ifşa edirdi. Pyesləri bu gün də dünya teatrlarının səhnələrində oynanılan görkəmli alman dramaturqu Fridrix Şiller faciə əsərlərində yaşadığı dövrü tənqid edirdi.