Qızılbaş tüfəngçisi. XVII yüzillik
İrəvanın mühasirəsi zamanı strateji əhəmiyyətli bu qalanın osmanlılardan azad edilməsi üçün gürcü hakimləri də qızılbaş ordusuna yardıma gəldilər. İrəvanı azad edən qızılbaş ordusu osmanlıları Qarabağ və Gəncədən də vurub çıxartdı. Bundan sonra Borçalı-Pəmbək xanlığının inzibati mərkəzi olan Ağcaqala, Dumanın (Dumanis), Lori və Tiflis qalaları azad olundu. Osmanlının təhriki ilə Cənubi Qafqaza hücum etmiş Krım xanının qoşunları Tiflisdəki qızılbaş qarnizonu tərəfindən darmadağın edildi.
Qızılbaş qoşunları indiki Gürcüstanın şərq bölgələrini - Kartli və Kaxeti də yenidən Səfəvilər dövlətinə birləşdirərək dövlətin şimal-qərbdəki sərhədlərini bərpa etdi. Bölgədə daha da möhkəmlənmək üçün bir neçə qala inşa edildi. Buraya Azərbaycan türk tayfalarından ibarət güclü hərbi qarnizonlar yerləşdirildi. Dərbənd yenidən Səfəvilərin tərkibinə qaytarıldı.
Səfəvilər dövlətinin şimal-qərb sərhədlərinin möhkəmləndirilməsi üçün gördükləri tədbirləri müəyyən edin.
Rusiyanın "İver torpaqlarına əl qoymaq" təşəbbüsünün uğursuzluğu. XVI yüzilliyin II yarısında Həştərxan xanlığını işğal edən Rusiya Qafqaza doğru irəliləməyə can atırdı. Bu məqsədlə çar Rusiyası Şimali Qafqazın mərkəzində Terek çayının sahilində və digər strateji məntəqələrdə qalalar inşa etdirirdi.
Rusiya çarının sarayına gələn gürcü rahibi ondan "İver torpaqlarına əl qoymağı" xahiş etdi. Elçi çarı inandırdı ki, rus qoşunları Qafqazın cənubuna doğru hərəkət etsələr, çoxsaylı gürcü qoşunları onları qarşılayacaqdır.
Qədimdə indiki Gürcüstanın şərq hissəsi Iberiya (İveriya və ya İver torpaqları) adlanırdı.
Qızılbaşların
döyüş baltası