Şəki Xan sarayı (müasir görünüşü)
Memarlıq və incəsənət. XVII—XVIII yüzilliklərdə iqtisadi və siyasi tənəzzül memarlığın inkişafına mənfi təsir göstərsə də, bu sahədə müəyyən irəliləyişlər də olmuşdu.
Şəkidəki xan sarayı hazırda da Azərbaycan və dünya memarlığının ən dəyərli incilərindən biri hesab olunur.
Şəki Xan sarayında həyat ağacının rəsmi
Şəki xan sarayını möhtəşəm edən hansı xüsusiyyətləri sadalaya bilərsiniz?
Səfəvi və Əfşar imperiyaları ərazisində tətbiqi sənətkarlıq yüksək inkişaf etmişdi. Azərbaycan və İran sənətkarlarının hazırladığı gümüş məmulatlar, xalçalar, parçalar bütün dünyada məşhur idi.
Bu dövrün tanınmış rəssamı olan Məhəmməd Zaman Təbrizinin əsərlərində Şərq və Qərb rəssamlıq məktəbi ənənələri özünü göstərirdi. İtalyan rəssamlarının texnikasından bəhrələnən Məhəmməd Zaman Nizami Gəncəvinin "Xəmsə"sinə aid şəkillər çəkmişdi. Bu tablolardan biri "Bəhram Gur hind şahzadəsi ilə" adlanırdı.
"Bahram Gur hind şahzadəsi ilə" tablosu