VI Vaxtanq
Rusiyanın VI Vaxtanqa qarşı münasibəti nəyi sübut edir?
Rusiyanın əlinə keçmiş Xəzərsahili ərazilərdə işğal rejimi yaradıldı.
"Şəhər bizim, halva sizin". XVIII yüzilliyin 20-ci illərinin II yarısından başlayaraq Nadir xan Əfşarın sərkərdəlik fəaliyyəti nəticəsində Səfəvi torpaqlarının azad olunmasına başlanıldı.
Nadir şah yürüşdə
1732-ci ildə Səfəvilərlə Rusiya arasında imzalanmış Rəşt razılaşmasına görə rus qoşunları Xəzər dənizinin cənub sahillərindən və Kür çayına qədərki Xəzərsahili torpaqlardan çıxarıldı. İrəvan, Tiflis və Şirvanı osmanlılardan geri alan Nadir xan Əfşar 1735-ci ildə Gəncədə Rusiya ilə yeni müqavilə imzaladı. Müqaviləyə əsasən 1722-ci ilə qədərki Səfəvi-Rusiya sərhədi bərpa olundu. Nadir xan Əfşar azad etdiyi hər bir şəhərə daxil olduqdan sonra halva çaldırır və onu ehsan kimi şəhər əhalisinə payladırdı. Bu zaman Nadir xan Əfşar şəhər əhalisinə "şəhər bizim, halva sizin" sözləri ilə müraciət edirdi.
1736-cı ildə Muğan qurultayında şah elan edilən Nadir ruslardan azad edilmiş Şimali Qafqazdakı ərazilərdə də qızılbaş qarnizonları yerləşdirdi. Terek çayı qızılbaşlarla ruslar