Üsyançıların Sultan III Əhmadin sarayına hücumu
III Əhmədin qardaşı oğlu I Mahmud sultan elan olundu.
I Mahmud, ilk növbədə, qiyamçı yeniçərilərin müqavimətini qırdı. "Lalə dövrü"ndə İnşa edilən və üsyan zamanı dağıdılmış tikililərin bir çoxunu bərpa etdirdi.
Sultan I Mahmud
I Mahmud "Lalə dövrü"ndən fərqli olaraq, ordu quruculuğuna xüsusi diqqət yetirirdi. O, Nadir şah Əfşarla sülh müqaviləsi imzaladıqdan sonra əsas gücünü Avstriyaya qarşı yönəltdi. Balkanlarda ağır məğlubiyyətə uğrayan Avstriya sülh istəməyə məcbur oldu, imzalanan müqavilə əsasında Osmanlı dövləti Balkanlarda İtirdiyi ərazilərin xeyli hissəsini geri qaytara bildi. Bu işdə I Mahmudun təşəbbüsü ilə dünya hərb tarixində ilk dəfə qumbara atanlardan ibarət ayrıca qoşun növünün - "Qumbaraçılar ocağı"nın təşkil edilməsi böyük rol oynamışdı.
Qumbaraçı. "Qumbara" sözü ("xum-e para") İçərisinə pul qoyulan kiçik "küp qab" deməkdir. Osmanlıda hər biri 25 nəfərdən ibarət olan 600 nəfərlik qumbaraçılardan ibarət xüsusi "Qumbaraçılar ocağı" yaradılmışdı. Bu ocağın yaranmasında İslamı qəbul etdikdən sonra Qumbaraçı Əhməd paşa adını almış fransız Bonnevalın böyük xidmətləri olmuşdur. O, Osmanlı tarixində ilk dəfə Topçu məktəbinin açılmasına nail olmuşdu. Qumbaralar əl, yaxud da minaatanlar vasitəsilə atılırdı.
Sultan III Əhmədlə I Mahmudun oxşar və fərqli cəhətlərinə aid cədvəl qurun.