arasında sərhəd oldu. Rusiya tərəfindən ləğv edilmiş Qumuq şamxallığı Nadir şah Əfşar tərəfindən bərpa olundu.
Şah I Abbasla Nadir şah Əfşarın oxşar və fərqli cəhətlərinə aid cədvəl qurun.
I Pyotrun varislərinin də vədlərinin puça çıxması. Nadir şah Əfşarın sui-qəsd nəticəsində öldürülməsindən sonra Qafqazda bir çox kiçik dövlətlər yarandı. Qafqazın bu cür parçalanması ən çox Rusiya imperiyasına sərf edirdi. Qafqazla bağlı siyasətində Rusiya yenidən I Pyotr dövründəki ənənələri davam etdirməyə başladı. Onun əsas niyyəti Qafqazda Rusiya vassallığını qəbul etmiş xırda xristian dövlətləri yaratmaq və bu dövlətləri osmanlılarla qızılbaşlara qarşı qoymaq idi.
XVIII yüzilliyin ortalarında Osmanlı hələ güclü olduğundan Rusiya Qafqazda fəal hərbi əməliyyatlar aparmağa cürət etmirdi. Lakin XVIII yüzilliyin ortalarında və sonlarında Rusiyanın Osmanlı üzərində qələbələr qazanması Qafqazdakı siyasi vəziyyəti xeyli dəyişdirdi. Qara dəniz
sahillərindəki strateji qalalar, Kabarda və Osetiyanın şimalı Rusiyaya ilhaq edildi. Rusiyanın öz istehkam xətlərini Şimali Qafqazın şərqinə və cənubuna doğru genişləndirməsi nəticəsində çərkəzlərin (aclıqların) torpaqlarının xeyli hissəsi rus işğalı altına düşdü. Ələ keçirilən Qafqaz torpaqları rus mülkədarlarına paylanırdı.
Rusiya-Osmanlı müharibəsində rus çarının tərəfində döyüşən Imereti (Qərbi Gürcüstan) və Kartli-Kaxet (Şərqi Gürcüstan) hakimlərinin "vahid Gürcüstan" yaradılması haqqında ümidləri boşa çıxdı. Osmanlı ilə Rusiya arasında bağlanmış sülh müqaviləsində "Gürcüstan" adı, ümumiyyətlə, çəkilməmişdi. Əksinə, gürcülərin birləşmələrinin qarşısını almaq məqsədilə çar Rusiyası Imeretiyanın yenidən Osmanlı asılılığında qalmasını təsdiq etdi. 1783-cü ildə isə o, Kartli-Kaxet hakimi II irakli ilə Georgiyevsk müqaviləsini imzaladı.
XVIII yüzillikdə Osmanlı və Rusiya dövlətlərinin Qafqaz uğrunda mübarizəsi nə ilə nəticələndi?
Georgiyevsk müqaviləsinin imzalanması