ŞİMALİ AMERİKA
“Möhür qanunu", koloniyalar, hindular,
“Boston çay qonaqlığı”, Filadelfiya
konqresi, Corc Vaşinqton, “İstiqlaliyyət
bəyannaməsi", Konstitusiya
Amerikanın kəşf olunmasından sonra
avropalıların bu qitəyə maraqları daha
da artmışdı. Burada müstəmləkələr əldə
etmək uğrunda mübarizədə İspaniya,
Portuqaliya, İngiltərə və Fransa dövlətləri
xüsusilə seçilirdi. Müstəmləkəçilərin "Yeni
dünya"ya gəlişi qitənin yerli əhalisinin
kütləvi surətdə məhv edilməsi və sürətli
məskunlaşma ilə müşahidə olunurdu.
Avropalılar Şimali Amerikada. Şimali Amerikanın Atlantik okeanı sahillərində ilk ingilis koloniyası (məskəni) 1607-ci ildə salındı. Sonrakı illərdə koloniyaların və buraya köçüb gələn əhalinin sayı artmağa başladı. Gəlmələrin əksəriyyəti torpaqsız kəndlilər və dini təqiblərə məruz qalanlar idi. Bir müddət sonra koloniyaların sayı 13-ə çatdı. Onları birlikdə "Yeni İngiltərə" adlandırırdılar.
Koloniyaları nə üçün "Yeni İngiltərə" adlandırırdılar?
İngilis məskənlərinin salındığı ərazilərin yerli əhalisi hindular idi. Onlara "qızıldərililər" də deyilirdi, ilk vaxtlar gəlmələrlə hindu əhali arasında dinc münasibətlər mövcud idi. Qəbilə icması halında yaşayan hindular ovçuluq və müəyyən qədər də əkinçiliklə məşğul olurdular. Tütün və qarğıdalı becərilməsini gəlmələr hindulardan öyrənmişdi.
Koloniyanın salınması