Ölkədə ali hakimiyyət parlamentə məxsus olduğundan əhali onu baş verən hadisələrin əsas günahkarı sayırdı. Kromvel vəziyyətdən istifadə edərək "Uzunmüddətli parlament"i ləğv etdi. Kromvel və onun tərəfdarları hərbi diktaturanı yeganə etibarlı hakimiyyət forması hesab edirdi. 1653-cü ildə o, lord-protektor elan edildi.
Lord-protektor latınca "müdafiəçi, hami deməkdir.
Ölkədə diktatura rejimi quruldu. Real hakimiyyət hərbi diktator Kromvelə məxsus idi. O, ölkəni generalların köməyi ilə idarə edirdi. Diktator rejimi hər cür narazılıqların qarşısını amansızlıqla alırdı.
Ölkədə siyasi vəziyyət gərgin idi. Kəndlilər protektorun aqrar qanunvericiliyindən narazı idi. Onlar vergilərin tənzimlənməsini və
çəpərləmələrin qadağan olunmasını tələb edirdilər. Əhali diktatura rejiminə qarşı mübarizə aparırdı.
Stüartların bərpası. İngiltərədə yaranmış vəziyyət hökuməti narahat edirdi. Protektorat ölkədə sosial və siyasi sabitliyi təmin edə bilmədi. Hakim dairələrin bir qismi monarxiyanın bərpasını vəziyyətdən ən yaxşı çıxış yolu hesab edirdi.
1660-cı ildə fəaliyyətə başlayan parlament özünün ilk qərarı ilə II Çarlz Stüartı İngiltərə taxtına dəvət etdi. Bununla da Stüartlar sülaləsi bərpa edildi.
Stüartlar sülaləsinin bərpa olunmasına şərait yaradan amilləri müəyyən edin.
II Çarlz bəyannamə ilə çıxış edərək bildirdi ki, inqilab iştirakçılarına bəraət veriləcək, etiqad azadlığı və inqilab dövründə ələ keçirilmiş
Stüartların bərpası ilə bağlı toplantı