Benjamin Franklin
Fransa İngiltərənin zəifləməsinə nail olmaq üçün ABŞ-nin müstəqilliyini tanıdı. Onunla ittifaq və ticarət sazişi bağlayıb borc verdi. Amerikaya fransız qoşunları, hərbi gəmilər və silah göndərildi. Fransız və ispan donanmaları ingilis gəmilərinə basqınlar etməyə başladı. İngiltərənin qüvvələri parçalandı.
Fransanın ABŞ-yə kömək etməkdə məqsədi nə idi?
Saratoqa döyüşünün əhəmiyyəti nədən ibarət oldu?
İngiltərə özünə müttəfiqlər tapa bilmədi. Onun başlıca qüvvələri 1781-ci ildə Yorktaun yaxınlığında mühasirəyə alındı.
Müqavimətin mənasız olduğunu görən ingilis qoşunları təslim oldu. Bu qələbə ilə ABŞ müharibənin taleyini həll etdi. Artıq İngiltərənin müharibəni davam etdirməyə gücü qalmamışdı.
İngilis ordusunun təslim olması
1783-cü ildə Parisdə (Versalda) sülh müqaviləsi imzalandı. Alleqan dağlarından Missisipi çayına qədər olan ərazilər ABŞ-nin sərhədlərinə daxil olundu. Kanada isə İngiltərənin müstəmləkəsi olaraq qaldı.
Paris müqaviləsinin əhəmiyyətini izah edin.
Paris müqaviləsinin bağlanması