XVII yüzilliyin 30-40-cı illərində rus qoşunları yakutların ciddi müqavimətləri ilə qarşılaşdı. Əhalinin gözünü qorxutmaq məqsədilə onlara amansız divan tutuldu. Yoluxucu xəstəliklər və ağır müstəmləkə zülmü yakutların yarısından çoxunun məhv olmasına səbəb oldu.
Rusiya müstəmləkəçilərinin yakutlardan vergi toplaması
XVIII yüzilliyin əvvəllərində Rusiya müstəmləkəçiləri böyük itkilər hesabına indiki Xakasiya ərazisini ələ keçirə bildilər. Yadelli əsarətinə düşmək istəməyən xakasların bir hissəsi Mərkəzi Asiyadakı soydaşlarının yanına köçüb getdi.
Sibir çar Rusiyası üçün zəngin xammal mənbəyinə çevrildi. Buraya torpaqsız kəndlilər köçürülür,
Xakasiyanın paytaxtı Abakanda Rusiya işğalçılarına
qarşı mübarizə aparmış İrənək xana qoyulmuş heykəl
çarizmin siyasəti ilə barışmayan ziyalılar və müqavimət göstərənlər sürgün olunurdular. Volqaboyunda və Uralda olduğu kimi, burada da ağır vergilərlə yanaşı, zorla xristianlaşdırma və ruslaşdırma siyasəti yeridilirdi.
Mərkəzi Asiyanın türk xalqları XVII-XVIII yüzilliklərdə. XVII yüzilliyin əvvəllərində Mərkəzi Asiyanın ən güclü dövlətləri Qazax, Buxara və Xivə (Xarəzm) xanlıqları idi. Qazax xanlığının əsas əhalisi qazaxlar idi. Buxara və Xivə xanlıqlarının