Səfəvilərin Şimali Qafqazdakı rus qalalarını dağıtmalarının səbəbini izah edin.
Şah II Abbas Həştərxan üzərinə yürüşə hazırlığa başladı. Böyük Moğol dövlətinin səfəvilərin şərq sərhədlərini pozaraq Qəndəhar şəhərini mühasirəyə alması xəbərini eşidən şah Moskva çarının sülh xahişini qəbul etdi. Tezliklə Böyük Moğol dövləti ilə münasibətlər də qaydaya salındı.
Səfəvilərin qonşularla dinc münasibətlər saxlaması Süleyman şahın hakimiyyəti illərində də (1666-1694) davam etmişdi.
Süleyman şah
"Şah Süleyman ədalətli və qətiyyətli hökmdar idi. O, dövlət işlərini məharətlə idarə edir, elm və şəriətə hamilik edirdi. Hər bir zümrənin hüquqlarını ciddi şəkildə qoruyan Süleyman şah qonşu hökmdarlarla da dostluq münasibətlərini saxlayırdı.
Ömrünün axırlarında şiddətli ayaq ağrısından yeddi il yataqda yatmış, hicri 1105-ci (1694) ildə vəfat etmişdir".
Səfəvi şahları II Abbas və Süleymanı müqayisə edin.
XVII yüzilliyin sonlarında Səfəvi dövləti keçmiş qüdrətini itirməyə başladı, iqtisadi vəziyyətin get-gedə pisləşməsi ictimai həyata da təsirini göstərdi. Nəticədə ölkə əhalisi içərisində narazılıq artdı.
AVROPA ÖLKƏLƏRİNİN
İQTİSADİ YÜKSƏLİŞİNİN
SƏBƏBLƏRİ
Böyük coğrafi kəşflər nəticəsində
dünya ticarətinin okeanlara keçməsi
müstəmləkələrdən qiymətli
metallar, ucuz xammal və işçi
qüvvəsinin gətirilməsi
əhalinin gəlirlərinin çoxalması
əmək bölgüsünün olduğu və yeni
texniki üsulların tətbiq edildiyi
manufakturaların artması
Cədvələ əsaslanaraq Səfəvi dövlətinin
iqtisadi vəziyyətini təhlil edin.