Qazan şəhəri yaxınlığında Rusiya orduları üsyançılar arasında döyüşdə
dini zülm daha da ağırlaşdı. Çar hökuməti XVIII yüzilliyin ortalarında təkcə Qazan quberniyasında 500-dən çox məsciddən 400-nü dağıtdırdı.
Bir tərəfdən Volqaboyuna və Urala gəlmə rusların yerləşdirilməsi, sosial-iqtisadi zülmün artması, digər tərəfdən zorla xristianlaşdırma siyasəti yerli müsəlman-türk əhalisinin öz doğma yurdlarından Rusiyanın sənayenin inkişaf etməyə başladığı Avropa hissəsindəki ərazilərə köçmələrinə səbəb olurdu. Çar hökumətinə qarşı mübarizə səngimək bilmirdi.
XVIII yüzilliyin 70-ci illərinin əvvəllərində Rusiya çarına qarşı baş vermiş üsyanda türklərlə yanaşı, digər Volqaboyu və Ural xalqları yaxından iştirak etdilər.
Üsyan yatırılsa da, Rusiya hökumət orqanları XVIII yüzilliyin sonlarında müsəlman türklərə Qazanda mədrəsələr açmağa və daşdan məscid tikməyə icazə verməyə məcbur oldu. Türk və rus zadəganlarının hüquqları eyniləşdirildi.
Sibir türkləri çar Rusiyasının zülmü altında. XVI yüzilliyin 60-cı illərində Sibir və Mərkəzi Asiyada hakimiyyətdə Çingiz xanın nəslindən olan Şeybanilər sülaləsi hakimiyyətə gəlmişdi. Mərkəzi Asiya Şeybaniləri İlə sıx əlaqə saxlayan Sibir xanı Kuçum xan həm öz dövlətinin ərazisində İslam
dininin yayılmasına xüsusi diqqət yetirir, həm də o dövrün ən təkmilləşmiş odlu silahları ilə təchiz olunmuş rus ordusuna qarşı qəhrəmancasına müqavimət göstərirdi. XVI yüzilliyin sonlarında Sibir xanlığı Rusiya çarlığı tərəfindən işğal olundu. Sibir xanlığını tabe etdikdən sonra rus qoşunları Sibirin içərilərinə doğru irəliləməyə başladı.
Kuçum xan