MƏDƏNİYYƏT
Mədrəsə, kitabxana, İskəndər bəy
Münşi, Evliya Çələbi, mətbəə,
Məhtimqulu,Tac Mahal
XVII-XVIII yüzilliklərdə Avropadan
geri qalmasına baxmayaraq, Şərq
ölkələrinin mədəni həyatında
müəyyən irəliləyişlər baş vermişdi.
Bu yeniliklər təhsil, elm, ədəbiyyat
və incəsənət sahələrində özünü
göstərmişdir.
Təhsil. XVII-XVIII yüzilliklərdə Səfəvi və Əfşar imperiyalarının ərazisində əsas təhsil müəssisələri yenə də məktəb və mədrəsələr idi. Ölkədə fəaliyyət göstərən bu təhsil ocaqlarının əksəriyyətinin nəzdində kitabxanalar var idi. Bununla yanaşı, alim, şair və digər kitab həvəskarlarının yaratdıqları şəxsi kitabxanalarda da qiymətli əlyazmalar saxlanılırdı. Ərdəbildə Şeyx Səfi kompleksindəki
kitabxana böyük şöhrət qazanmışdı. Oradakı minlərlə nadir kitab nümunələrindən dövrün tanınmış ziyalıları da istifadə edə bilirdi.
Şeyx Səfi kitabxanasının məşhur olmasının əsas səbəblərini müəyyən edin.
Bu dövrdə Osmanlı mədrəsələrində dinlə yanaşı, dünyəvi elmlər də tədris olunurdu. Buranı bitirən məzunlar qazı, ilahiyyatçı, həkim, astronom kimi fəaliyyət göstərirdi.
Ərdəbildə Şeyx Səfi
kompleksi