İstiqlaliyyət müharibəsi. 1775-ci ildə koloniyalar İngiltərənin müstəmləkəçilik siyasəti əleyhinə üsyan qaldırdı. Müstəmləkələrin nümayəndələrinin iştirakı ilə Filadelfiyada konqres keçirildi.
Filadelfiya konqresi
Konqres Corc Vaşinqtonu azadlıq ordusunun komandanı elan etdi. Beləliklə, koloniyaların azadlıq uğrunda mübarizəsi başladı.
"İstiqlaliyyət bəyannaməsi"
Tomas Cefferson
1776-cı il iyulun 4-də konqres "İstiqlaliyyət bəyannaməsi" qəbul etdi. Bununla müstəmləkələr İngiltərədən ayrılır və öz müstəqilliklərini elan edirdi. Üsyana qalxmış müstəmləkələr Amerika Birləşmiş Ştatlarında birləşirdi. Bu sənədin başlıca müəllifi Tomas Cefferson idi. "Bəyannamə'də deyilirdi:

- bütün insanlar bərabər yaranmışdır;
- xalq işğalçıları devirmək və öz hökumətini yaratmaq hüququna malikdir.

Beləliklə, "Bəyannamə"də xalq hakimiyyətin mənbəyi elan olunsa da, qulların və hinduların hüquqları nəzərə alınmadı.
O vaxtdan 4 iyul ABŞ-də İstiqlaliyyət günü kimi qeyd olunur.