1686-cı il Rusiya-Reç Pospolita və 1774-cü il Rusiya-Osmanlı müqavilələrinin oxşar cəhətlərini müəyyən edin.
Kiçik Qaynarca müqaviləsi ilə Krım xanlığı təklənmiş oldu. Burada baş verən daxili qarışıqlıqdan istifadə edən Rusiya 1783-cü ildə Krımı işğal etdi. Ardınca Şərqi Gürcüstan da Rusiyanın himayəsinə keçdi.
II Yekaterina anlayırdı ki, Osmanlı Krımın işğalı ilə barışmayacaq. Ona görə də Osmanlı ilə baş verə biləcək müharibəyə hazırlıq gördü. Avstriya ilə ittifaq bağladı, yeni donanmalar yaradıldı və qalalar tikildi.
Rusiyanı zəiflətmək istəyən Avropa dövlətləri Osmanlı dövlətini 1787-ci ildə növbəti müharibəyə təhrik etdi. Bu müharibə də Osmanlının məğlubiyyəti ilə başa çatdı. 1791-ci ildə Yassı müqaviləsi imzalandı. Müqaviləyə əsasən Osmanlı dövləti Cənubi Buqdan Dnestr çayına qədər olan Qara dəniz sahillərinin, Krımın və Şərqi Gürcüstanın Rusiyanın himayəsində olmasını qəbul etdi. Beləliklə, Rusiya Qara dəniz sahillərində qəti olaraq möhkəmləndi.
Kiçik Qaynarca və Yassı müqavilələrinin Rusiya üçün ümumi nəticələrini müəyyən edin.
Yassı müqaviləsinə
görə Rusiyaya
keçən ərazilər
(strixlənmiş
ərazilər)