ABŞ Konstitusiyasına aid cədvəli doldurun.

Müsbət cəhətləri | Mənfi cəhətləri
--- | ---

İstiqlaliyyət müharibəsinin əhəmiyyəti. Şimali Amerika İstiqlaliyyət müharibəsi böyük beynəlxalq əhəmiyyətə malik oldu. Bu demokratiya quruluşunun monarxiya və
müstəmləkə zülmü üzərində böyük qələbəsi idi. Yeni Dünyada iri müstəqil dövlətin yaranması Avropada inqilabi hərəkata təsir göstərdi. Xalqın hakimiyyətin yeganə mənbəyi olması və hakimiyyət bölgüsünün aparılması hüquqi demokratik dövlətin yaradılması vətəndaş cəmiyyətinin qurulması yolunda mühüm addım oldu.
İstiqlaliyyət müharibəsinin hansı nəticələri oldu?
"Amerikanın atası" adını almış Corc Vaşinqton 57 yaşında, 1789-cu il fevral ayının 4-də keçirilən prezident seçkilərində ABŞ-nin ilk prezidenti seçilib.
ABŞ prezidentlərinin iqamətgahı olan Ağ Evin tikilməsi haqqında sərəncamı o imzalayıb. Binanın ilk təməl daşını o qoysa da, Corc Vaşinqtona Ağ Evdə işləmək qismət olmayıb. Çünki tikinti Vaşinqtonun vəfatından iki il sonra başa çatıb.
Amerika Birləşmiş Ştatlarının paytaxtının adı da Corc Vaşinqtonun soyadının şərəfinə qoyulub. Bu ərazini paytaxt kimi məhz o özü seçib. Bu şəhərdə onun şərəfinə ucaldılmış abidə şəhərin hər bir tərəfindən görünür. Konqresin qərarına görə şəhərdə bu abidədən hündür heç nə tikmək olmaz.
Amerikanın digər tarixi şəxsiyyətləri kimi Corc Vaşinqtonun şəkli də pul vahidlərinin üzərində öz əksini tapıb. İlk prezidentin şəkli bir dollarlıq əsginasın üzərinə vurulub.
Corc Vaşinqton heç vaxt Böyük Britaniyaya səfər etməyib. Hətta açıq bəyan edib ki, onun ayağının Londona dəyməsi heç vaxt mümkün olmayacaq. Sonralar, 1924-cü İldə Vaşinqtonun abidəsi Londona bəxş ediləndə onun bəyanatını nəzərə alaraq abidənin alt hissəsinə Amerika torpağı tökmüşlər.
1799-cu ilin soyuq qış günlərində sahələrə çıxanda Vaşinqton möhkəm soyuqlayıb. Tibbin inkişaf etmədiyi bir dövrdə həkimlər soyuqdəyməni çıxarmaq üçün yeganə vasitə kimi qan almağa üstünlük veriblər. Elə bu qanalma nəticəsində də Corc Vaşinqton 14 dekabr 1799-cu ildə 67 yaşında vəfat edib.
C.Vaşinqtonun fəaliyyəti ilə bağlı əlavə məlumatlar toplayın və "Amerikanın atası" mövzusunda esse yazın.
ABŞ tarixinə aid hadisələrə uyğun xronoloji cədvəl qurun.
Corc
Vaşinqton