Kiçik Qaynarca sülhündən sonra ərazi dəyişikliyi
Geriləmənin qarşısını qısa bir müddətə almış I Mahmuddan sonra hakimiyyətə gələn sultanların dövründə Osmanlı dövlətində yenidən siyasi və iqtisadi böhranlar gücləndi. Osmanlı sultanı ordusunun zəiflədiyini bilə-bilə 1768-ci ildə Rusiyaya müharibə elan etdi. Müharibədə məğlub olan Osmanlı 1774-cü ildə Kiçik Qaynarca sülh müqaviləsini imzalamağa məcbur oldu.
Qələbə qazanan Rusiya sonralar "Şərq məsələsi" adlanan siyasətini "həll etmək" üçün geniş fəaliyyətə başladı. Bu siyasətin əsas mahiyyəti Azov və Qara dəniz sahillərini tam işğal edərək bu dənizlərə çıxış əldə etmək, Bosfor və Dardanel boğazları üzərində nəzarəti ələ keçirmək və
"Yunan layihəsi"ni gerçəkləşdirmək idi. Avstriya ilə də razılaşdırılmış "Yunan layihəsi"nə görə İstanbul işğal edilərək Konstantinopol adlandırılacaq və Rusiyanın himayəsi altında qurulacaq Bizansın paytaxtına çevriləcəkdi. Bu layihədə Avstriyaya isə Balkan yarımadasının qərbindəki torpaqların verilməsi nəzərdə tutulurdu.
Kiçik Qaynarca sülh müqaviləsinin imzalanmasını zəruri edən səbəbləri müəyyən edin.