Məğlub edilən əfqanların çoxu Böyük Moğol hökmdarının yanına qaçdı. Nadir şah Moğol hökmdarından əfqan qaçqınlarını ona təhvil verməyi tələb etdi. Tələbinə rədd cavabı alan şah keçilməz sayılan Xayber keçidində, sayca ordusundan iki dəfə çox olan Moğol ordularını darmadağın edərək Karnal düzənliyinə çatdı. O, moğolların buradakı ordusunu da məhv edərək Dehliyə daxil oldu.
Karnal döyüşü
Moğol hökmdarı Məhəmmədlə xoş davranan Nadir şah onun başına tac qoydu.
Nadir şahın Böyük Moğol hökmdarının
başına tac qoyması
Böyük Moğol dövlətinin xəzinəsi və məşhur "Tovuz quşu" taxtı qənimət kimi əfşarlara verildi.
"Tovuz quşu" taxtı
Böyük Moğol hökmdarı Hind çayından qərbdəki torpaqları Azərbaycan-Əfşar dövlətinə güzəştə getdi. Buradan Türküstan üzərinə yeriyən Nadir şah Xivə və Buxara xanlıqlarını da özündən asılı vəziyyətə salaraq Azərbaycana qayıtdı.
1743-cü ildə Nadir şah yenidən Osmanlı dövləti ilə müharibəyə başladı. Baş verən döyüşlərdə Nadir şah böyük qələbə qazandı. O, humanistlik göstərərək yaralanıb əsir düşmüş Osmanlı döyüşçülərinin Qars qalasına çəkilmələrinə imkan verdi. 1746-cı ildə Osmanlı ilə bağlanmış müqaviləyə əsasən Nəcəf şəhəri Əfşarlar dövlətinə birləşdirildi.
Nadir şah və I Abbasın fəaliyyətlərinin oxşar və fərqli cəhətləri ilə bağlı cədvəl hazırlayın.
1747-ci ildə Nadir şah sui-qəsd nəticəsində öldürüldü. Onun qurduğu dövlət daha xırda hakimliklərə