əhalisinin əksəriyyətini isə özbəklər və türkmənlər təşkil edirdilər. Qaraqalpaqların və qırğızların öz dövlətləri olmasa da, onlar Qazax və Buxara xanlıqları ilə sıx əlaqələr saxlayırdılar.
1709-cu ildə Mərkəzi Asiyada daha bir türk dövləti - Kokand xanlığı meydana gəldi.
Qazax xanlığı. XVII yüzilliyin əvvəllərində Qazax xanlığı Böyük, Orta və Kiçik juzlara parçalandı. Bu, qazaxların şərq qonşuları olan Cunqar xanlığının ordularının hücumları qarşısında müqavimət gücünü zəiflətdi. XVII yüzilliyin sonlarında Böyük juzun xeyli hissəsi cunqarların işğalı altına düşdü.
XVIII yüzilliyin 20-ci illərinin əvvəllərində torpaqlarını tərk etməyə məcbur olan qazaxlar Mərkəzi Asiyanın qərb hissəsinə və Ural çayı ətrafına köçməyə məcbur oldu. 1728-ci ildə güclərini birləşdirən qazaxlar cunqarlar üzərində qələbə qazandı.
Parçalanmış vəziyyətdə olan qazaxların xeyli hissəsi sonradan Cunqar xanlığından asılı vəziyyətə düşdü. Yalnız Rusiya himayəsini qəbul edən Kiçik juzun hökmdarı Əbülxeyir xan öz hakimiyyətini qoruyub saxlaya bildi.
Əbülxeyir xan
Qazaxlar cunqarlarla
döyüşdə